Velkommen til På sporet!

## Ut på tur 12.oktober!

Så gøy at du vil være med ut på tur når vi skal gå fra Sportsplassen til Lillevann. Turen varer i cirka tre timer, men det vil bli gode pauser underveis, med god prat og kakao. I løpet av turen skal vi forsøke å komme «På sporet» av noe større – så det vil bli noen refleksjonsoppgaver og diskusjoner.

## Oppmøte og henting

**Oppmøte på Sportsplassen kl 18.00**. Vi skal være ferdige på Lillevann kl 21.

Dersom du ikke har noen som kan kjøre deg, er det ikke noe problem – vi kjører flere biler fra kirka, så gi beskjed dersom du trenger skyss!

## Utstyr

Stien fra Sportsplassen delvis på grus, og ellers ganske tørr. Vi anbefaler lette fjellsko om du har, men det funker veldig fint med joggesko også! Det har blitt kaldt i lufta, så det er lurt å kle seg etter været: Ta ullundertøy innerst, en varm genser og ytterjakke, i tillegg til lue og votter. Pakk i en sekk og ta med et ekstra sokkepar. Har du ikke varme klær eller sekk? Gi oss en lyd så hjelper vi!

Dersom du har sitteunderlag, spikkekniv eller hodelykt – så ta det gjerne med, men vi har en del fra før.

## Mat og drikke

Ta med drikkeflaske med vann! Du trenger ikke ta med matpakke, men du kan gjerne ta med nøtter/tursjokolade om du har. Vi tar en god stopp med bål, pølser og kakao mot slutten.

Gi oss beskjed dersom du har allergier så ordner vi det!

## Tilrettelegging

Vi vil ha med alle på tur! Dersom det er noe vi bør vite om, så gi oss beskjed. Ingenting er for lite til å gi beskjed om, og ingenting er for stort til å kunne tilrettelegges.

## Sikkerhet

Vi blir to ansatte fra kirka som skal være med, og i tillegg har vi med en ungdomsleder som førstehjelpsansvarlig. Vi har med mobil, i tilfelle det skulle skje noe. Alle ansatte og frivillige ledere i vår menighet har levert politiattest.

## Pris

Turen, maten og alt er helt gratis – så du trenger ikke tenke på betaling.

## Fortsatt mulig å bli med!

Har du en venn som ikke fikk meldt seg på i tide? Vi har fortsatt noen ledige plasser, så om du kjenner noen som vil hive seg med – send oss en melding.

Vi gleder oss til å gå på tur med deg!

Ta kontakt om det skulle være noe uklart!

Beste hilsen

Ola Trosopplærer Kari Prestevikar

Tlf: xxxxxxxxx Tlf: xxxxxxxxxxx

E-post: E-post: